CELEX: 62009TN0143
Language: sk
Date: 2009-04-08 00:00:00
Title: Vec T-143/09 P: Odvolanie podané 8. apríla 2009 : Komisia Európskych spoločenstiev proti rozsudku Súdu pre verejnú službu z  29. januára 2009 vo veci F-98/07, Petrilli/Komisia

4.7.2009   
            
            
               SK
            
            
               Úradný vestník Európskej únie
            
            
               C 153/41
            
         Odvolanie podané 8. apríla 2009: Komisia Európskych spoločenstiev proti rozsudku Súdu pre verejnú službu z 29. januára 2009 vo veci F-98/07, Petrilli/Komisia
   (Vec T-143/09 P)
   2009/C 153/80
   Jazyk konania: francúzština
   
      Účastníci konania
   
   
      Odvolateľka: Komisia Európskych spoločenstiev (v zastúpení: D. Martin a B. Eggers, splnomocnení zástupcovia)
   
      Ďalší účastník konania: Nicole Petrilli (Woluwé-Saint-Étienne, Belgicko)
   
      Návrhy odvolateľky
   
   
               —
            
            
               zrušiť rozsudok Súdu pre verejnú službu z 29. januára 2009 vo veci F-98/07, Petrilli a
            
         
               —
            
            
               rozhodnúť, že každý účastník konania znáša svoje vlastné trovy tohto konania a konania pred Súdom pre verejnú službu.
            
         
      Odvolacie dôvody a hlavné tvrdenia
   
   Týmto odvolaním Komisia navrhuje zrušiť rozsudok Súdu pre verejnú službu z 29. januára 2009 vydaný vo veci F-98/07, Petrilli/Komisia, ktorým sa zrušilo rozhodnutie Komisie z 20. júla 2007 o zamietnutí žiadosti o predĺženie zmluvy dočasnému pomocnému zamestnancovi.
   Na podporu svojho odvolania uvádza Komisia tri odvolacie dôvody:
   
               —
            
            
               Súd pre verejnú službu mal podľa Komisie vzhľadom na skutočnosť, že napadnuté rozhodnutie neobsahovalo nijaké skutočné a hlbšie preskúmanie osobnej situácie dotknutej osoby vyhlásiť žalobu za neprípustnú,
            
         
               —
            
            
               Súd pre verejnú službu sa mal dopustiť nesprávneho právneho posúdenia, keď rozhodol, že pravidlo šiestich rokov, ktoré obsahovalo rozhodnutie K(2004)1597/6 z 28. apríla 2004 o maximálnej dĺžke zamestnávania dočasných zamestnancov v službách Komisie (1) porušuje článok 88 režimu uplatniteľného na ostatných zamestnancov Európskeho spoločenstva,
            
         
               —
            
            
               Súd pre verejnú službu sa mal dopustiť nesprávneho právneho posúdenia, keď rozhodol, že samotná nezákonnosť pravidla šiestich rokov stačí na vznik mimozmluvnej zodpovednosti Komisie bez toho, aby sa okrem iného overilo, či by Komisia mohla zjavne a závažným spôsobom prekročiť svoju širokú mieru voľnej úvahy pri posudzovaní služobného záujmu tým, že neobnoví zmluvu dotknutej osobe.
            
         
      (1)  Uverejnené v administratívnych oznámeniach č. 75-2004 z 24. júna 2004.